CELEX: 31991R3570
Language: el
Date: 1991-11-28 00:00:00
Title: Κανονισμός ( ΕΟΚ ) αριθ. 3570/91 του Συμβουλίου της 28ης Νοεμβρίου 1991 που καθορίζει, για την αλιευτική περίοδο 1992,την τιμή για την κοινοτική παραγωγή τόννων που προορίζονται για τη βιομηχανική παραγωγή προϊόντων που υπάγονται στον κωδικό ΣΟ 1604

Avis juridique important

|

31991R3570

Κανονισμός ( ΕΟΚ ) αριθ. 3570/91 του Συμβουλίου της 28ης Νοεμβρίου 1991 που καθορίζει, για την αλιευτική περίοδο 1992,την τιμή για την κοινοτική παραγωγή τόννων που προορίζονται για τη βιομηχανική παραγωγή προϊόντων που υπάγονται στον κωδικό ΣΟ 1604  

Επίσημη Εφημερίδα αριθ. L 338 της 10/12/1991 σ. 0006 - 0006

ΚΑΝΟΝΙΣΜΟΣ (ΕΟΚ) αριθ. 3570/91 ΤΟΥ ΣΥΜΒΟΥΛΙΟΥ  της 28ης Νοεμβρίου 1991  που καθορίζει, για την αλιευτική περίοδο 1992, την τιμή για την κοινοτική παραγωγή τόνων που προορίζονται για τη βιομηχανική παραγωγή προϊόντων που υπάγονται στον κωδικό ΣΟ  1604ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 3571/90 (2), και ιδίως το άρθρο 17 παράγραφος 3,  την πρόταση της Επιτροπής,  Εκτιμώντας:  ότι το άρθρο 17 παράγραφος 4 του κανονισμού (ΕΟΚ) αριθ. 3796/81 προβλέπει τον καθορισμό κοινοτικής τιμής στην παραγωγή για τους τόνους (του γένους Thunnus), τις παλαμίδες (listaos ή bonites) με ριγωτή κοιλιά [Euthynnus (Katsuwonus) pelamis] και άλλα  είδη του γένους Euthynnus που προορίζονται για τη βιομηχανικη παραγωγή προϊόντων που υπάγονται στον κωδικό ΣΟ 1604-  ότι, βάσει των κριτηρίων που καθορίζονται στο άρθρο 17 παράγραφος 2 του εν λόγω κανονισμού, πρέπει να μειωθεί η τιμή αυτή για την αλιευτική περίοδο 1992,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η κοινοτική τιμή στην παραγωγή της αλιευτικής περιόδου από την 1η Ιανουαρίου μέχρι τις 31 Δεκεμβρίου 1992, για τους τόνους (του γένους Thunnus), τις παλαμίδες (listaos ή bonites) με ριγωτή κοιλιά [Euthynnus (Katsuwonus) pelamis] και άλλα είδη  του είδους Euthynnus που προορίζονται για τη βιομηχανική παραγωγή προϊόντων που υπάγονται στον κωδικό ΣΟ 1604 και η κατηγορία στην οποία αναφέρεται καθορίζονται ως εξής:  (σε Ecu ανά τόνο)       Είδος  Εμπορικά  χαρακτηριστικά  Κοινοτική τιμή  στην παραγωγή      Τόνοι με κίτρινα πτερύγια (Thunnus albacares)  Ολόκληροι, που ζυγίζουν περισσότερο από 10 kg ανά τεμάχιο  1 070      Άρθρο 2  Ο παρών κανονισμός αρχίζει να ισχύει την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Νοεμβρίου 1991. Για το Συμβούλιο  Ο Πρόεδρος  J. PRONK   (1) ΕΕ αριθ. L 379 της 31. 12. 1981, σ. 1. (2) ΕΕ αριθ. L 353 της 17. 12. 1990, σ. 10.